2019. november 29-én jelentették be, hogy Sandro fogja képviselni Ciprust a 65. Eurovíziós Dalfesztiválon. 2020. február 11-én vált hivatalossá, hogy az alábbi dalt választotta ki a ciprusi műsorsugárzó az előadó számára. A dal március 7-én jelent meg a dalfesztivál hivatalos YouTube-csatornáján. A dalt az Eurovíziós Dalfesztiválon az előzetes sorsolás alapján először a május 12-i első elődöntő második felében adták volna elő, azonban március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt.